Hennes politiske engasjement begynte i interesseorganisasjonene for funksjonshemmede og deres pårørende. Hun var leder i FFO i Verdal 2001–2004 og medlem av Sentralt brukerforum under Utdannings- og forskningsdepartementet 2004–2005. Hallem var medlem av Verdal kommunestyre 2003–2011, leder av rådet for likestilling av funksjonshemmede i Verdal kommune 2007–2008, leder i kommunens driftskomité 2008–2011 og medlem av Innherred samkommunestyre 2007–2011. Hun var medlem av Nord-Trøndelag fylkesting 2011–2015 og leder i fylkets samferdsels-, nærings- og miljøkomité.